ইষ্টাৰ্ণ জোন ইণ্ডিয়া স্কিলচ ২০২১ আঞ্চলিক প্ৰতিযোগিতাত দৃঢ় প্ৰদৰ্শনেৰে দহটা সোণ আৰু চাৰিটা ৰূপৰ পদক লাভ কৰি দ্বিতীয় শ্ৰেষ্ঠ ৰাজ্যৰ সন্মান লাভ কৰে অসমে।
বিহাৰৰ ৰাজ্যপাল শ্ৰী ফাগু চৌহানে পাটনাৰ বাপুসভাঘৰত বিজয়ীসকলক সম্বৰ্ধনা জনায় আৰু তেওঁলোকৰ প্ৰত্যেককে ২১,০০০ টকাৰ নগদ পুৰস্কাৰৰ লগতে সোণৰ পদক প্ৰদান কৰে। প্ৰথম ৰানাৰ্ছ আপক ১১,০০০ টকা আৰু ৰূপৰ পদক প্ৰদান কৰা হয়। ইয়াৰ ভিতৰত ৫০ জন প্ৰাৰ্থীয়ে সোণৰ পদক লাভ কৰে, আনহাতে ৪৮ জনে ৰূপৰ পদক লাভ কৰে।
আন্দামান আৰু নিকোবৰ দ্বীপপুঞ্জ, অসম, বিহাৰ, ঝাৰখণ্ড, মিজোৰাম, উৰিষ্যা, ত্ৰিপুৰা আৰু পশ্চিম বংগই এই প্ৰতিযোগিতাত অংশগ্ৰহণ কৰিছিল।
আঞ্চলিক বিজয়ীসকলে ডিচেম্বৰ ২০২১-ত ৰাষ্ট্ৰীয় প্ৰতিযোগিতাত অংশগ্ৰহণ কৰিব। সেই প্ৰতিযোগিতাত শ্ৰেষ্ঠত্ব অৰ্জন কৰা সকলে অক্টোবৰ ২০২২ ত চীনৰ ছাংহাইত অনুষ্ঠিত হ'বলগীয়া বিশ্বদক্ষতা প্ৰতিযোগিতাত প্ৰৱেশ কৰিব।
২৪০ ৰো অধিক প্ৰাৰ্থীয়ে ৪২ টা বিভাগত প্ৰতিযোগিতা খনত অংশগ্ৰহণ কৰিছিল, যাৰ ভিতৰত আছে ৰন্ধন, ৰেষ্টুৰেণ্ট সেৱা, কনফেক্সনাৰী/পেষ্ট্ৰী কুক, বিউটি থেৰাপী, হেয়াৰড্ৰেছিং, মেকানিকেল ইঞ্জিনিয়াৰিং ডিজাইন (চিএডি), ৱেব ডিজাইন, ইলেক্ট্ৰনিক্স, আইটি ছফ্টৱেৰ সমাধান, গ্ৰাফিক ডিজাইন প্ৰযুক্তি, মোবাইল ৰবটিক্স।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
